Source: https://racunovodja.com/sta/?dan=23.12.2008
Timestamp: 2020-04-06 12:39:38+00:00

Document:
Računovodja.com novice za dan 23.12.2008
Novice z dne 23.12.2008:
18:15: POPRAVEK: Lastniki Istrabenza uspeli s tožbo zoper odločitev ATVP o odvzemu glasovalnih pravic (dopolnjeno)
Ljubljana, 23. decembra (STA) - V vesti smo na podlagi sporočila ATVP napačno zapisali, da v ATVP preučujejo možnost vložitve izrednega pravnega sredstva zoper navedeno sodbo,saj obstaja možnost, da je sodišče zmotno uporabilo določbe zakona o trgu vrednostnih papirjev (ZTVP). Gre za zakon o trgu finančnih instrumentov (IN NE ZTVP). Popravljeno vest objavljamo v celoti.
17:48: Upravni odbor Soda na prvi seji o oceni letošnjega poslovanja
Slovenska odškodninska družba (SOD).
17:22: Lastniki Istrabenza uspeli s tožbo zoper odločitev ATVP o odvzemu glasovalnih pravic (dopolnjeno)
17:20: Koalicija za izredno sejo o črpanju evropskih sredstev
Ljubljana, 23. decembra (STA) - Poslanske skupine SD, Zares, LDS in Desus zahtevajo sklic izredne seje komisije DZ za nadzor javnih financ, na kateri naj bi obravnavali poročilo računskega sodišča o črpanju evropskih sredstev v letu 2007. Kot je povedal poslanec Vili Trofenik (Zares), je namen preprečiti nevarnost vračanja sredstev zaradi neustrezne organiziranosti ali programov.
17:11: Lastniki Istrabenza uspeli s tožbo zoper odločitev ATVP o odvzemu glasovalnih pravic
16:22: Ministrstvo bo proučilo predlog OZS glede investicijskih olajšav
Ljubljana, 23. decembra (STA) - Ministrstvo za finance bo proučilo zahtevo Obrtno-podjetniške zbornice Slovenije (OZS), naj se glede investicijskih olajšav izenači vsa mikro in mala podjetja in naj olajšave veljajo tako za samostojne podjetnike kot tudi za pravne osebe, so za STA povedali na ministrstvu.
16:15: Ministrstvo: Referendum v Dobrovi ne more biti zavezujoč
Ljubljana, 23. decembra (STA) - Potem ko so se prebivalci krajevne skupnosti Dobrova na nedeljskem referendumu izrekli proti zadrževalnikom, se je danes odzvalo tudi ministrstvo za okolje in prostor, ki zadrževalnike načrtuje za zagotovitev poplavne varnosti jugozahodnega dela Ljubljane. Referendumska odločitev po njihovem formalno ne more biti zavezujoča.
16:05: Vila Bled po zamenjavi najemnika ponovno odprla vrata
Vila Bled.
15:47: Vrhovno sodišče ugodilo tožbi Laščanov v primeru Mercatorja (dopolnjeno)
Ljubljana, 23. decembra (STA) - Vrhovno sodišče je ugodilo tožbi Pivovarne Laško, Pivovarne Union, Radenske in Infond Holdinga ter odpravilo sklep urada za varstvo konkurence o zavrnitvi zahteve za pregled in preslikavo dokumentov iz spisa v postopku presoje skladnosti koncentracije nad Mercatorjem. Sodišče je uradu vrnilo zadevo v ponovno presojanje.
15:17: Ljubljanska borza: Potop se nadaljuje (daljše)
Ljubljana, 23. decembra (STA) - Potop tečajev na Ljubljanski borzi se je nadaljeval tudi danes. Med pomembnejšimi so se najbolj pocenile delnice Istrabenza, Intereurope, Krke in Telekoma Slovenije. Indeksa SBI 20 in SBI TOP sta v primerjavi s ponedeljkom zdrsnila za več kot štiri odstotke na 3460,30 oz. 801,65 točke.
15:14: Vrhovno sodišče ugodilo tožbi Laščanov v primeru Mercatorja
15:10: Ob prodaji deležev tudi menjave v nadzornem svetu Banke Koper
Koper, 23. decembra (STA) - Ob prodaji deležev družb Intereuropa, Istrabenz in Luka Koper v Banki Koper minuli petek so Marjan Babič, Janko Kosmina in Andrej Lovšin podali odstopne izjave s položaja člana nadzornega sveta banke. Skupščina Banke Koper bo 29. decembra odločala o izvolitvi člana nadzornega banke, za katerega je predlagan Vojko Čok.
Ljubljana, 23. decembra (STA) - Tečajnica Banke Slovenije - referenčni tečaji ECB z dne 23. decembra 2008.
15:06: KGZS: Svetovna recesija je resen pojav tudi za slovensko kmetijstvo
Novinarska konferenca Kmetijsko gozdarske zbornice Slovenije (KGZS) o aktivnostih zbornice v odhajajočem letu, o načrtih za prihodnost in o nekaterih aktualnih temah v kmetijstvu.
V.d. direktorja KGZS Igor Hrovatič, predsednik KGZS Ciril Smrkolj in predstavnik za odnose z javnostmi pri KGZS Robert Peklaj.
15:02: VZMD bo sklepe skupščine NKBM izpodbijal še na višjem sodišču
Maribor, 23. decembra (STA) - Vseslovensko združenje malih delničarjev (VZMD) je na višje sodišče v Mariboru vložilo pritožbo zoper sodbo, s katero je tamkajšnje okrožno sodišče v celoti zavrnilo njihov tožbeni zahtevek, s katerim so izpodbijali sklepe julijske skupščine NKBM o odpoklicu starih in imenovanju novih članov nadzornega sveta.
14:58: Durs izdal še 3665 dohodninskih odločb
Ljubljana, 23. decembra (STA) - Davčna uprava RS (Durs) je danes z osebno vročitvijo izdala še 3665 odločb o odmeri dohodnine tistim zavezancem, ki so vložili ugovor zoper informativni izračun dohodnine ali pa so vložili napoved za odmero dohodnine. Za leto 2007 mora tako izdati še 4259 odločb oz. 0,4 odstotka vseh, kar bo predvidoma storila v prihodnjih tednih.
14:57: Delodajalci in trgovci: Ukrepi vlade ne zadoščajo
Ljubljana, 23. decembra (STA) - Noveli zakonov o davčnem postopku ter dohodnini, ki ju je v ponedeljek sprejel DZ, po oceni Združenja delodajalcev Slovenije in Trgovinske zbornice Slovenije nista zadosten in vsebinsko ustrezen odgovor na aktualne razmere v gospodarstvu. Najprimernejši ukrep za blažitev posledic gospodarske krize je znižanje prispevne stopnje.
14:56: V SDS razočarani nad sklepi DZ glede ukrepov proti krizi
Ljubljana, 23. decembra (STA) - Poslanska skupina SDS je razočarana nad sklepi, ki jih je v ponedeljek na izredni seji o vladnih ukrepih proti krizi sprejel DZ. Po besedah poslanca Andreja Vizjaka gredo ukrepi v pravo smer, a so nezadostni, zato poslanska skupina SDS vladi predlaga, da čim prej pride pred DZ z novimi ukrepi.
14:54: "Nevidni delavci" proti znižanju kvot delovnih dovoljenj za tujce
Ljubljana, 23. decembra (STA) - Gibanje Nevidni delavci sveta (Invisible Workers of the World - IWW) nasprotuje znižanju kvote delovnih dovoljenj za tujce z letošnjih 32.000 na 24.000 v letu 2009, kakor je ESS minuli petek potrdil predlog ministrstva za delo. Vlado pozivajo, naj predlagane uredbe ne sprejme.
13:35: Zaključuje se posodobitev železniške proge Pragersko - Ormož
Maribor, 23. decembra (STA) - Direkcija za vodenje investicij v javno železniško infrastrukturo bo v sredo od izvajalca prejela izjavo o zaključku del za posodobitev proge Pragersko - Ormož. Pogodbena dela so bila izvedena v roku in v pogodbenem znesku, več kot 36 milijonov evrov vreden projekt pa je bil s 14,5 milijona evrov sofinanciran z evropskimi kohezijskimi sredstvi.
13:32: Župani zahtevajo dokončanje vipavske hitre ceste do junija
Vipava, 23. decembra (STA) - Severnoprimorski župani vztrajajo pri dokončanju hitre ceste prek Rebrnic še pred koncem junija 2009. V nasprotnem primeru lokalne skupnosti grozijo s protestno zaporo regionalne ceste, je po današnji seji sveta regije severne Primorske v Vipavi povedal dosedanji predsednik sveta Marjan Poljšak.
13:18: Ljubljanska borza: Potop se nadaljuje (krajše)
Ljubljana, 23. decembra (STA) - Na Ljubljanski borzi se tudi danes nadaljuje potop tečajev delnic, saj je delniški indeks SBI 20 trgovanje končal pri vrednosti 3458,37 točke, kar je za 153,20 točke oz. 4,24 odstotka manj kot v ponedeljek. Vrednost indeksa najpomembnejših podjetij SBI TOP pa se je znižala za 36,62 točke oz. 4,37 odstotka na 801,23 točke.
13:10: Moja naložba dobila nove nadzornike
Maribor, 23. decembra (STA) - Delničarji mariborske pokojninske družbe Moja naložba so na današnji skupščini imenovali nov nadzorni svet. Devetčlanskemu nadzornemu svetu, v katerem tretjina mest pripada zavarovancem, začne štiriletni mandat teči 25. januarja 2009, v njem pa bo še naprej tudi dosedanji predsednik nadzornikov Andrej Plos.
12:59: Gorenjske elektrarne odprle peto sončno elektrarno
Ljubljana, 23. decembra (STA) - Gorenjske elektrarne so danes v obratovanje vključile novo, peto fotonapetostno elektrarno. Ta je na strehi Osnovne šole Križe v Tržiču, šola pa je tako postala energetsko neodvisna. Letna proizvodnja sončne elektrarne, vredne 348.000 evrov, je 87.000 kilovatnih ur (KWh).
12:51: Na Pohorju dodatne hotelske zmogljivosti v Areni in Videcu
Slovesno odprtje novega dela hotela Arena in hotela Videc.
11:29: Kazalnik zaupanja potrošnikov decembra najnižji po marcu 1996
Ljubljana, 23. decembra (STA) - Vrednost kazalnika zaupanja potrošnikov je bila v decembru za dve odstotni točki nižja kot novembra. Kazalnik zaupanja potrošnikov je tako decembra po vrednosti, doseženi v prejšnjem mesecu, dosegel novo najnižjo raven od začetka izvajanja te ankete, od marca leta 1996, je danes objavil državni statistični urad.
11:25: Avtobusni prevozniki bodo danes oddali vloge za koncesije
Ljubljana, 23. decembra (STA) - Avtobusni prevozniki bodo danes do 12. ure oddali vloge za koncesije, je danes za STA povedal direktor združenja za promet in zveze pri GZS Robert Sever. Avtobusni prevozniki bodo gospodarsko javno službo izvajali pod obstoječimi pogoji, in sicer za pol leta, pričakujejo pa oblikovanje dogovora o njenem izvajanju v prehodnem obdobju.
11:23: Lastniki Aktivne Naložbe določili nova menjalna razmerja v prevzetih družbah
Ljubljana, 23. decembra (STA) - Lastniki družbe Aktiva Naložbe so na ponedeljkovi skupščini ugotovili, da je prišlo do zmote pri zapisu menjalnega razmerja v pogodbi o pripojitvi, na podlagi katere so 12. avgusta pripojili prevzete družbe Gradis Finance, Koto Real in Pinus Fin. Zaradi zmote so delničarji vseh prevzetih družb prejeli premalo novih delnic Aktive Naložbe.
11:10: Iztisnitev malih delničarjev Merkurja se uresničuje
Naklo, 23. decembra (STA) - Iztisnitev manjšinskih delničarjev Merkurja, ki jo je skupščina sprejela januarja letos, je bila zaradi izpodbojnih tožb dolgo časa zadržana. Sedaj bo z odločitvijo okrožnega sodišča v Kranju, ki je dovolilo vpis sklepa v sodni register, družba Merfin vendarle lahko izvedla nakup delnic in postala 100-odstontna lastnica Merkurja.
11:01: Zdravilišča dobro zasedena tudi med božično-novoletnimi prazniki
Celje, 23. decembra (STA) - Slovenska naravna zdravilišča bodo med božično-novoletnimi prazniki zasedena med 80 in 100 odstotki, nekaj prostih mest v času novoletnih praznikov je možno najti še v hotelih in apartmajskih naseljih, ugotavljajo v skupnosti zdravilišč. Kot pravijo, se predvsem gostje iz Italije odločajo za preživljanje najdaljše noč prav v zadnjem hipu.
10:47: Delnicam Istrabenza zvišali omejitev tečaja na 20 odstotkov
Ljubljana, 23. decembra (STA) - Uprava Ljubljanske borze je danes sklenila, da se zaradi tržnega neravnovesja pri delnicah družbe Istrabenz začasno spremeni omejitev tečaja z 10 na 20 odstotkov od zadnjega uradnega enotnega tečaja. Posli z Istrabenzovimi delnicami se lahko sklepajo po tečajih med 22,88 in 34,32 evra.
10:38: Indeksa ob začetku trgovanja navzdol za tri odstotke in pol
Ljubljana, 23. decembra (STA) - Vzdušje na Ljubljanski borzi je ob začetku današnjega trgovanja pesimistično. Indeksa SBI 20 in SBI TOP sta 45 minut po odprtju borznega parketa izgubila več kot tri odstotke in pol; SBI 20 je zdrsnil za 3,61 odstotka na 3481,14 točke, SBI TOP pa za 3,63 odstotka na 807,44 točke.
10:37: Slovenija in Rusija s sporazumom o priznavanju zelene karte
Ljubljana, 23. decembra (STA) - Slovensko zavarovalno združenje in ruski nacionalni zavarovalni biro sta sklenila sporazum o medsebojnem priznavanju zelene karte in s tem povezana medsebojna razmerja pri obravnavanju škodnih primerov iz zavarovanja avtomobilske odgovornosti na podlagi zelene karte. Pravila bodo začela veljati 1. januarja 2009.
09:10: Odgovorni urednik Dela podpira uvedbo enotirnega sistema
Ljubljana, 23. decembra (STA) - Odgovorni urednik Dela Darijan Košir podpira uvedbo enotirnega sistema upravljanja v družbi Delo. Sistem ne zmanjšuje dosedanje avtonomije odgovornega urednika, povečuje pa pristojnosti odgovornega urednika na poslovnem področju, kar da mu lahko olajša delo na nekaterih področjih, v prid časopisu in celotnemu novinarskemu kolektivu, meni Košir.
04:00: Nadzorni svet Preventa o poslovanju v 2008 in načrtih za 2009
Slovenj Gradec, 23. decembra (STA) - Danes pozno popoldne se bo sestal nadzorni svet družbe Prevent Global, ki bo obravnaval oceno poslovanja sistema v letu 2008 in načrte za leto 2009. Prevent Global, ki ga vodi Borut Meh, je v letošnjem letu po zadnjih ocenah ustvaril za 145 milijonov evrov prihodkov.

References: sodišče 
 sodišče 
 sodišče 
 Sodišče 
 sodišče 
 sodišče 
 sodišče